ทำชีวิตประจำวันให้ดีขึ้น ช่วยเหลือคนที่มีความบกพร่องในการอ่าน รู้สัญญาณของความบกพร่องในการอ่าน
เด็กที่มีความบกพร่องในการอ่านอาจมีปัญหาในการอ่านเวลาหรือใช้ตารางที่เขียนโดยทั่วไป ลองใช้ตารางที่เป็นภาพเพื่อช่วยให้เด็กรู้ว่าวันนี้จะต้องทำอะไรบ้าง ตารางที่ว่านี้อาจจะวาดด้วยมือ ดาวน์โหลด และปรินต์จากแหล่งออนไลน์ หรือหาได้จากแอพฯ ในโทรศัพท์มือถือ  ลองตั้งนาฬิกาปลุกเพื่อเป็นเครื่องช่วยจำเพิ่มเติมสำหรับการจัดการเวลา กำหนดเวลาที่นักเรียนควรจะทำการบ้าน เนื่องจากนักเรียนที่มีความบกพร่องในการอ่านอาจใช้เวลาในการทำการบ้านเดียวกันนี้นานกว่าเพื่อนๆ เนื่องจากการเรียงลำดับนั้นเป็นเรื่องยากสำหรับคนที่มีความบกพร่องในการอ่านเป็นส่วนใหญ่ คุณจึงสามารถช่วยพวกเขาได้ด้วยการแบ่งงานเป็นขั้นตอนย่อยๆ ที่รวมกันเป็นงานใหญ่ ในเด็กเล็กให้ใช้รายการสิ่งที่ต้องทำหรือรายการที่เป็นภาพ  เช่น ให้ "รายการสิ่งที่ต้องทำในการบ้าน" ที่ไม่ได้บอกแค่ว่าต้องอ่านหน้าไหนและมีแค่ใบงานที่ต้องทำให้เสร็จ แต่ต้องมีขั้นตอนอย่าง "หยิบปากกาหรือดินสอ" "เขียนชื่อลงบนหัวกระดาษ" และ "ทำเสร็จแล้วให้นำไปไว้ในแฟ้มโรงเรียน" ถ้าเด็กมีความจำทางตาที่ไม่ดี การให้เด็กเขียนซ้ำๆ อาจไม่ใช่การเรียนที่มีประสิทธิภาพ ควรให้โน้ตหรือชีตกับเด็กเพื่อช่วยให้เด็กได้เรียนรู้เนื้อหาแทน แฟ้มหรือที่ใส่เอกสารที่มีช่องจะช่วยให้นักเรียนจัดระเบียบงานของเขาได้ ใช้สีแทนรหัสเพื่อช่วยให้เขาแยกงานต่างๆ ตามรายวิชาได้  เก็บปากกากับดินสอเอาไว้ในช่องที่อยู่ในสมุดเพื่อให้หาได้ง่าย ทุกคืนคุณควรตรวจและดูให้ดีว่า เด็กที่มีปัญหาในการอ่านนั้นเขียนคำตอบลงในการบ้านได้อย่างถูกต้องและเขียนลงที่เดิมในสมุด ลองให้รายการสิ่งที่ต้องทำในการบ้านเพื่อช่วยในการจัดระเบียบ การประมวลผลอัตโนมัติ ซึ่งเป็นการท่องจำซ้ำๆ รูปแบบหนึ่งที่ทำให้เกิดความเข้าใจผ่านกิจกรรมที่คุ้นเคยได้ง่ายนั้นมักเป็นเรื่องยากสำหรับคนที่มีความบกพร่องในการอ่าน การระลึกถึงความจำได้ไม่ดีนักเป็นหนึ่งในลักษณะเด่นของความบกพร่องในการอ่าน วิธีเรียนที่ดีกว่าสำหรับคนที่มีความบกพร่องในการอ่านก็คือ การสอนให้คนๆ นั้นพึ่งพารูปแบบที่ทำให้เกิดขอบข่ายการเรียนรู้ที่มีประสิทธิภาพ  ตัวอย่างขอบข่ายที่ว่านี้ก็อาจจะเป็นกฎ “อ นำ ย คือ อย่า อยู่ อย่าง อยาก…” ซึ่งช่วยเรื่องการสะกดสำหรับคนที่มีความบกพร่องในการอ่าน วิธีการช่วยเหลืออื่นๆ ก็เช่นการใช้รูปภาพ เช่น ในแบบฝึกหัดสะกดคำอาจใช้รูปไก่แทน ก รูปเต่า แทน ต เป็นต้น งานวิจัยแนะนำว่า คนที่มีปัญหาในการอ่านนั้นอาจพบว่า การอ่านผ่านหนังสืออิเล็กทรอนิกส์นั้นง่ายกว่าการอ่านจากกระดาษ เพราะหนังสืออิเล็กทรอนิกส์จำกัดปริมาณตัวหนังสือในแต่ละบรรทัด ทำให้ไม่ตาลาย  คนที่มีความบกพร่องในการอ่านและคนที่มีปัญหาด้านการเพ่งมองอาจได้ประโยชน์จากการใช้หนังสืออิเล็กทรอนิกส์มากเป็นพิเศษ นอกจากนี้คนที่มีปัญหาในการอ่านบางคนยังชอบฟอนต์บางฟอนต์ในหนังสืออิเล็กทรอนิกส์มากกว่าฟอนต์อื่นๆ ด้วย ความท้าทายหลักๆ ของความบกพร่องในการอ่านนั้นไม่ใช่ความท้าทายในด้านการเรียน แต่เป็นความเข้าใจผิดของเพื่อนๆ และครูมากกว่า ความบกพร่องในการอ่านเป็นเพียงความแตกต่างในด้านการคิด ซึ่งไม่ใช่ว่าดีกว่าหรือแย่กว่าวิธีคิดแบบอื่นๆ ถ้าคุณสามารถหากลุ่มคนที่ยอมรับและรับรู้ความแตกต่างที่เกี่ยวข้องกับคนที่มีความบกพร่องในการอ่านได้ คุณก็จะสามารถช่วยให้ลูก (และตัวเอง) ประสบความสำเร็จได้  ความภาคภูมิใจในตนเองต่ำ ปัญหาพฤติกรรม ความวิตกกังวล ความก้าวร้าว และการเข้ากับเพื่อนได้ยากล้วนเป็นปัญหาของคนที่มีความบกพร่องในการอ่านที่ไม่ได้รับการสนับสนุน การสนับสนุนทางอารมณ์เป็นสิ่งสำคัญสำหรับคนที่มีความบกพร่องในการอ่าน เพราะคนเหล่านี้จะรู้สึกว่าขี้เกียจหรือรู้สึกว่าตัวเองฉลาดน้อยกว่าคนอื่นได้ง่ายในสภาพแวดล้อมทางวิชาการที่ตั้งอยู่บนพื้นฐานของทักษะการอ่าน กลุ่มสนับสนุนสำหรับนักเรียนที่มีความบกพร่องทางการเรียน เช่น ความบกพร่องในการอ่านนั้นเป็นที่ๆ ดีที่เด็กจะได้พบกับคนอื่นๆ ที่มีวิธีการเรียนรู้แบบเดียวกัน การบำบัดแบบกลุ่มนั้นจะเข้มข้นกว่ากลุ่มสนับสนุน และจะให้เทคนิคที่เหมาะกับเด็กแต่ละคนในสภาพแวดล้อมแบบกลุ่ม ซึ่งจะช่วยให้คุณสามารถกำหนดทิศทางสถานการณ์ชีวิตของคุณได้  มองหากลุ่มที่มีความกระตือรือร้น มีความเคลื่อนไหว และมองโลกในแง่บวก ในการบำบัดแบบกลุ่ม แต่ละคนควรมีเป้าหมายของตัวเอง และเป้าหมายเหล่านั้นก็ควรเป็นเป้าหมายที่ทำได้จริง วัดได้ และเกี่ยวข้องกับชีวิตของเขา การทำงานร่วมกับนักบำบัดจะช่วยให้คนที่มีความบกพร่องในการอ่านและพ่อแม่ของเขาสามารถระบุได้ดีขึ้นว่า ความบกพร่องในการอ่านมีผลต่อคนๆ นั้นอย่างไร นักบำบัดที่ดีจะรู้จักงานวิจัยและวิธีการรักษาความบกพร่องในการอ่านล่าสุด และใช้เทคนิคที่พิสูจน์แล้วว่าได้ผล ความต้องการและเป้าหมายของลูกค้าควรเป็นตัวกำหนดโปรแกรมการรักษา  นักบำบัดจะช่วยกำหนดเป้าหมายให้กับความก้าวหน้าของลูกค้า ซึ่งจะเป็นเป้าหมายที่เจาะจงและสามารถวัดได้ เช่น ถ้าเป้าหมายคือเพื่อ “พัฒนาความสามารถในการสะกดคำใหม่ๆ” คุณจะไม่สามารถวัดเป้าหมายนี้ได้และมันก็ไม่เจาะจงมากพอ ดังนั้นเป้าหมายที่เหมาะสมกว่านี้ก็คือ “เพิ่มความสามารถในการสะกดคำที่ลงท้ายด้วยตัวการันต์ได้อย่างถูกต้องจาก 60% เป็น 80% โดยใช้วิธีการประเมินอย่างไม่เป็นทางการ” ถ้าคุณไม่ได้มีความบกพร่องในการอ่าน คุณก็สามารถช่วยเหลือคนที่มีปัญหาในการอ่านได้ดีขึ้นด้วยการศึกษาเกี่ยวกับความบกพร่องในการอ่านเพิ่มเติม เพราะมันไม่ใช่แค่การอ่านกลับหลัง (ซึ่งเป็นความเชื่อคร่ำครึที่คนเคยเชื่อกัน) ถ้าคุณมีความบกพร่องในการอ่าน คุณก็น่าจะมีปัญหาในการอ่านแม้ว่าคุณจะอ่านมาหลายครั้งแล้วก็ตาม  คุณน่าจะอ่านหนังสือช้า และต้องใช้ความพยายามในการอ่านมากๆ คุณอาจจะรู้สึกเหนื่อยหลังจากอ่านหนังสือด้วย คนที่มีความบกพร่องในการอ่านนั้นจะสลับตัวหนังสือในคำได้ง่าย เช่น อ่าน “กบ” เป็น “บก” หรือ “เงียบ” เป็น “เบียง” นักเรียนที่มีความบกพร่องในการอ่านอาจต้องใช้เวลาทำการบ้านหรือทำข้อสอบนานกว่าคนอื่น เธออาจจะต้องให้ใครจดโน้ตให้ อัดเนื้อหาที่อาจารย์สอนหรือข้อมูลที่พูดคุยกันในชั้นเรียน คุณอาจจะใช้หนังสือเสียงแทนการใช้หนังสือเรียนเป็นเล่มๆ  มีซอฟต์แวร์คอมพิวเตอร์บางวิชาที่สามารถ “อ่าน” หนังสือเรียนออกมาได้ดังๆ อาจอนุญาตให้ใช้ซอฟต์แวร์ตรวจสอบการสะกดเพื่อช่วยนักเรียนที่มีความบกพร่องในการอ่าน คนที่มีความบกพร่องในการอ่านไม่ได้ด้อยในเรื่องของสติปัญญา และคนที่มีความบกพร่องในการอ่านส่วนใหญ่ก็มีไอคิวระดับเฉลี่ยหรือสูงกว่าระดับเฉลี่ย คนที่มีความบกพร่องในการอ่านอาจเป็นคนที่ “เอาผู้อื่นเป็นที่ตั้ง” และมีทักษะการสื่อสารระหว่างผู้คนที่ยอดเยี่ยม นอกจากนี้ยังมีงานวิจัยที่สำรวจว่า คนที่มีความบกพร่องในการอ่านอาจมีความสามารถทางวิทยาศาสตร์สูงกว่าค่าเฉลี่ย คนที่มีความบกพร่องในการอ่านยังมีทักษะที่เกี่ยวข้องกับการประมวลผลข้อมูลด้วย เช่น:  ความสามารถในการมอง “ภาพรวม” มากกว่ารายละเอียด ทำให้พวกเขาอาจจะเป็นนักแก้ปัญหาที่มีทักษะมากกว่าและเป็นนักคิดเชิงสร้างสรรค์มากกว่าคนที่ไม่ได้มีความบกพร่องในการอ่าน สามารถมองข้อมูลเป็น 3 มิติได้อย่างง่ายดาย และสามารถจัดเรียงรูปแบบที่มีอยู่แล้วให้กลายเป็นสิ่งสร้างสรรค์แบบใหม่ได้ มีทักษะด้านมิติสัมพันธ์ที่ดี และความสามารถในการจดจำรูปแบบได้อย่างดีเยี่ยม มีคนที่มีความบกพร่องในการอ่านที่เป็นหมอ นักดนตรี ศิลปิน สถาปนิก นักวิทยาศาสตร์ ครู นักเศรษฐศาสตร์ และอาชีพอื่นๆ มากมาย เด็กและวัยรุ่นที่มีความบกพร่องในการอ่านอาจได้ประโยชน์จากการมีคนที่มีความบกพร่องในการอ่านที่ประสบความสำเร็จเป็นแบบอย่าง แบบอย่างมีประโยชน์ต่อการสร้างความภาคภูมิใจในตนเองในเด็กและวัยรุ่นที่มีความบกพร่องในการอ่าน เมื่อคุณพบผู้ใหญ่ที่มีความบกพร่องในการอ่านและประสบความสำเร็จ ให้ถามถึงกลยุทธ์ที่ผู้ใหญ่เหล่านี้ใช้เพื่อเอาชนะความท้าทายของตัวเอง ในเด็กก่อนวัยเรียน สัญญาณแรกที่พ่อแม่หรือผู้ดูแลอาจจะสังเกตได้ก็คือ เด็กไม่สามารถทำความเข้าใจกับเพลงคล้องจองแบบเด็กๆ ได้ง่ายนัก เช่น “จับปูดำขยำปูนา…” เป็นเพลงคล้องจองง่ายๆ  ที่เด็กส่วนใหญ่จำได้ง่าย แต่เด็กที่มีความบกพร่องในการอ่านอาจจะไม่คิดว่ามันง่ายหรือธรรมดา  เด็กก่อนวัยเรียนที่มีความบกพร่องในการอ่านอาจจะไม่รับรู้ถึงความคล้องจองของคำ เช่น นก รก ชก คุณอาจจะสังเกตว่า เด็กที่มีความบกพร่องในการอ่านนั้นจะแสดงความลังเลหรือความยากลำบากเวลาเล่นเกมคำคล้องจอง เด็กที่มีความบกพร่องในการอ่านอาจจะไม่เห็นความแตกต่างระหว่าง ก กับ ถ เด็กก่อนวัยเรียนหรือเด็กประถมต้นเวลาเห็นชื่อตัวเองก็อาจจะไม่รู้ว่าเป็นชื่อตัวเอง  เด็กอาจจะไม่เชื่อมเสียงกับรูปร่างของตัวอักษร คุณอาจจะสังเกตว่าเด็กอาศัยภาพที่อยู่ในบทความมากกว่าตัวคำ เช่น เด็กอาจจะพูดว่า “ลูกหมา” เพื่อสื่อถึงคำว่าหมา โดยการดูจากภาพมากกว่าจะดูจากตัวอักษร ห-ม-า แม้ว่าเด็กจะเรียนวิธีการอ่าน แต่ความยากลำบากในการอ่านก็อาจจะยังอยู่จนถึงช่วงวัยรุ่น แม้ว่านักเรียนส่วนใหญ่จะสามารถอ่าน “ออกเสียง” หรือ “เดา” การออกเสียงของคำที่ไม่คุ้นเคยได้ แต่นักเรียนที่มีความบกพร่องในการอ่านนั้นไม่น่าจะทำได้  การเรียนภาษาต่างประเทศนั้นน่าจะเป็นเรื่องยากมากๆ สำหรับนักเรียนที่มีความบกพร่องในการอ่าน และเขาก็อาจจะเลี่ยงที่จะไม่พูดออกมาดังๆ ในวิชาเหล่านี้ นักเรียนอาจไม่เห็นหรือได้ยินความแตกต่างระหว่างคำ คนที่มีความบกพร่องในการอ่านหลายคนจะหยุดพูดบ่อยขณะกำลังพูด คุณอาจจะสังเกตเห็นพวกเขาพูดว่า “เอ่อ….” หรือดูประหม่าเวลาต้องพูดออกมาดังๆ พวกเขาอาจจะดูมีปัญหากับการนึกหาคำที่เหมาะสม และจะใช้คำทั่วไปมากกว่า เช่น “อะไรอย่างนี้” หรือ“ประมาณแบบ” มากกว่าจะใช้ชื่อเรียกตรงตัว  วงศัพท์ที่ใช้พูดมักจะน้อยกว่าวงศัพท์ที่ใช้ฟังมาก พวกเขาอาจจะเข้าใจคำที่พวกเขาได้ยินมากกว่าคำที่พวกเขาสามารถพูดออกมาได้ แม้จะมีสติปัญญาเท่ากับหรือสูงกว่าค่าเฉลี่ย พวกเขาก็อาจจะมีปัญหาในการเข้าร่วมกิจกรรมในชั้นเรียน คนที่มีความบกพร่องในการอ่านมักจะมีความสามารถในการจัดเรียงต่ำกว่าคนทั่วไป ซึ่งอาจจะแสดงออกผ่านปัญหาในการเรียงสิ่งของตามลำดับ ลายมือก็อาจจะแปลกๆ และแทบอ่านไม่ออก  พวกเขาอาจจะดูจัดการเวลาได้ไม่ดีนัก หรือมีปัญหาในการจัดการตัวเองในเรื่องที่เกี่ยวกับขอบเขตเวลาหรือเวลาที่กำหนด คนที่มีความบกพร่องในการอ่านอาจจะมีแนวคิดเรื่องเวลาที่แตกต่างไปจากคนอื่น คุณอาจจะสังเกตว่า คนที่มีความบกพร่องในการอ่านนั้นมาจะมาสาย หรืออาจจะไม่มาเลยแม้ว่าจะมีเจตนาที่ดีก็ตาม หมายความว่า ในเด็กที่มีความบกพร่องในการอ่านนั้น ความสามารถในการอ่านไม่ได้เป็นสัญญาณของสติปัญญาหรือสัญญาณของการขาดสติปัญญา เด็กที่มีความบกพร่องในการอ่านส่วนใหญ่มีความสามารถทางสติปัญญาตามค่าเฉลี่ยหรือสูงกว่าค่าเฉลี่ย พึงระลึกไว้ว่าความสามารถในการอ่านไม่ใช่ภาพสะท้อนสติปัญญาที่ถูกต้อง  คุณอาจจะเริ่มสังเกตเห็นสัญญาณของสติปัญญาในด้านอื่นๆ ที่มักเกี่ยวข้องกับความบกพร่องในการอ่าน เช่น ความคิดสร้างสรรค์และทักษะการคิดเชิงนามธรรมได้อย่างยอดเยี่ยม บ่อยครั้งที่คุณอาจจะเริ่มเห็นการพัฒนาที่ยอดเยี่ยมในทักษะที่ไม่ใช่ด้านการอ่าน เช่น คอมพิวเตอร์ ทัศนศิลป์ ดนตรี หรือกีฬา ถ้าคนๆ นั้นมีความบกพร่องในการอ่านที่ไม่ได้รับการระบุ เป็นไปได้ว่าเธออาจจะพัฒนากลยุทธ์การรับมือมากมายเพื่อลดอุปสรรคด้านการอ่านของเธอ ตัวอย่างเช่น :   คนที่มีความบกพร่องในการอ่านอาจหาความหมายจากภาพหรือภาพประกอบเพื่อทำความเข้าใจเนื้อหาได้ดีกว่า คนที่มีความบกพร่องในการอ่านอาจจะเรียนจากการฟังและการนำเสนอได้ดีกว่านักเรียนส่วนใหญ่ เธออาจจะถึงขั้นจำว่าใครพูดว่าอะไรเพื่อที่จะได้ไม่ต้องจดลงไป นักเรียนที่มีความบกพร่องในการอ่านอาจจะตั้งใจฟังสิ่งที่ครูและเพื่อนร่วมชั้นเรียนพูดมากกว่านักเรียนส่วนใหญ่
ใช้เครื่องช่วยจำที่เป็นภาพช่วยจัดการเรื่องเวลา. แบ่งงานออกเป็นส่วนเล็กๆ. ให้แฟ้มเพื่อช่วยจัดระเบียบ. ช่วยคนที่มีปัญหาในการอ่านสร้างรูปแบบการเรียนรู้. ใช้หนังสืออิเล็กทรอนิกส์. หากลุ่มสนับสนุน. สนับสนุนให้เข้ารับการบำบัดหรือเข้าร่วมกลุ่มสนับสนุน. หาข้อมูลการบำบัดรายบุคคล. เข้าใจว่าการเป็นคนที่มีความบกพร่องในการอ่านนั้นเป็นอย่างไร. พูดคุยกับฝ่ายวิชาการของโรงเรียนเกี่ยวกับการช่วยเหลือ. สังเกตจุดเด่นที่เกี่ยวข้องกับความบกพร่องในการอ่าน. ศึกษาเกี่ยวกับคนที่มีความบกพร่องในการอ่านที่ประสบความสำเร็จ. สังเกตความยากลำบากในการเรียนรู้คำคล้องจอง. สังเกตความยากลำบากในการจำตัวอักษร. สังเกตการเลี่ยงไม่อ่านออกเสียง. สังเกตความยากลำบากในการพูดอย่างลื่นไหล. รับรู้ถึงความยากลำบากในการจัดเรียง. รู้ว่าความบกพร่องในการอ่านหมายถึง การไม่สามารถอ่านได้ถึงระดับที่คาดหวัง. สังเกตทักษะการรับมือในวัยรุ่นและผู้ใหญ่.
https://www.wikihow.com/Understand-Dyslexia https://www.wikihow.com/Understand-Dyslexia https://www.wikihow.com/Understand-Dyslexia
Improving Daily Life Supporting Someone with Dyslexia Knowing the Signs of Dyslexia